https://ask.fm/shehabeldin90/answers/140890754781كنا  اتفقنا اننا منتكلمش ع الفيس لحد آخر رمضان لكن هو اتصل يطمن عليا زي ما قولت لحضرتك و رد حضرتك ده خلاني لما اتصل النهارده مردتش عليه نهائي أنا دلوقتي ضعيفه محتاجه اسمع صوته هو لو كلمته بدون أي تجاوز غلط برضه؟ ادعيلي ربنا ييسرلنا أمرنا و يجمع بينا
يا سيدتي، الكلام العادي المقبول لا يكون معه هذا الاشتياق :) والاشتياق ده ناتج عن التلذذ بالمكالمة :)  وأنا عمري ما بطلب من حد يقطع كدة خبط لزق، بلباقة وحكمة، أنا أحب أن يكون طريقنا في رضا الله، أو علاقتنا علاقة صحية [حسب الاستايل بتاعك يعني 😬] ولا تعارض بين الاتنين. وإني أوفر الكلام ما بيننا لحد لما ربنا يتم لنا. والكلام المعتدل أفضل يكون في لقاء في مكان عام بعلم الأهل، أو في بيت الأهل تحت سمعهم وبصرهم، التليفونات دي مبحبهاش الصراحة. هقول حاجة بعيدة ويا رب تفهميها، بعض من تعلمت عليهم، كان بيرفض يدي دروس على التليفزيون، لما سألته ليه؟ قال: (لأن للعلم حرمة، والمتعلم لابد أن يجلس بهيبة واحترام في مجلس العلم، أما على التليفزيون ممكن يبقى بياكل ولا بيشرب ولا ولا وبيتفرج ع الدرس، أهان العلم وما انتفع). بغض النظر عن اتفاقنا الكلي مع رأيه من عدمه فله نظرة قويّة. أتمنى تكون وصلت :)